En 42-årig kvinde fik i dag en dom på fire måneders fængsel for blandt andet at have truet en politiassistent og pudset sin hund på betjenten, der blev blev bidt flere  gange i underarmen. Hunden blev ikke konfiskeret i forbindelse med dommen. Det fortæller anklager Eva Madsen. - Kvinden er EU-borger, og fik en advarsel om udvisning, siger hun. Ved episoden var der også en 55-årig mand til stede. Han havde lidt tidligere stjålet en bakke jordbær og smidt en brosten ind gennem en butiksrude i Vestbyen i Aalborg. Han blev også dømt ved torsdagens retsmøde, og da han i forvejen har en dom fra anden kriminalitet fik han en tillægsstraf på 60 dage. Begge de dømte modtog dommen, men da de allerede har udstået deres straf under varetægtsfængsling, blev de løsladt umiddelbart efter dommen, fortæller Eva Madsen.
Et tyveri af en bakke jordbær i slutningen af juli løb helt løbsk med trusler og med at en 42-kvinde pudsede sin hund på en betjent. I dag er hun og en 55-årig mand dømt for episoden.